Anmodning om ophævelse af navneforbud
Ret: Retten i Lyngby (1. instans)
Faggruppe: Straffesag — Sag under efterforskning
Sagsemner: Efterforskning og straffeproces;
Formueforbrydelser;

Retten i Lyngby

Den 26. august 2013 kl. 10.00 blev retten sat af Dommer 1.

Retsmødet var offentligt.

Rettens nr. 1-2147/2013
Politiets nr. 0900-76113-00010-10

Anklagemyndigheden
mod
Sigtede
cpr-nummer Født 1974

Anklager var mødt for anklagemyndigheden.

Den beskikkede forsvarer, advokat Michael Juul Eriksen, var mødt ved
Advokatfuldmægtig.

Danmarks Radio var mødt ved advokat Tyge Trier.

For Danmarks Radio mødte endvidere Vidne, Juridisk konsulent Person 1 og
journalist Person 2.

Danmarks Radio har anmodet om, at rettens kendelse om navneforbud af 21.
maj 2012 ophæves.

Forsvareren anmodede om, at det nedlagte navneforbud opretholdes.

Anklageren anmodede om, at det nedlagte navneforbud ophæves.

Advokat Tyge Trier anmodede om, at Vidne kan afgive forklaring.

Forsvareren og anklageren havde ikke bemærkninger hertil.

Vidne forklarede, at hun er Stilling på Tv program. Udsendelsen henvender sig
bredt omkring forbrugerspørgsmål og er et kritisk forbruger-magasin. Tv
program anser sig selv for forbrugernes vagthund. Programmet er gennem de
sidste 10 ½ år sendt hver uge. Pt. behandler de blandt emnet bo-ligsøgende
unge. Derudover har de løbende fulgt bedrageri sager, der berø-rer almindelige
forbrugere, blandt andet på bedrageri på boligmarkedet. I foråret 2011 rettede
de deres opmærksomhed mod boligmarkedet og ungde studerende, og
Sigtedes navn dukkede op. Det viste sig, at Sigtede trak en hale af gæld efter
sig. Den 14. juni 2011, hvor de beskrev no-gen af Sigtedes selskaber. Sigtede
udtalte sig kun til udsendelsen på skrift, men de arbejdede videre med sagen.
Det fandt ud af, at Kammeradvokaten, der

Std 75286



side 2

repræsenterede SKAT som kreditor, arbejdede på at indgive en politianmel-
delse på Sigtede.

Efterforskningen af sagerne er vanskelige, idet Sigtede ikke er i landet, og
pengestrømmene går ud af landet. Den 22. november 2011 sendte de den an-
den udsendelse, hvor Sigtede blev omtalt. Den 28. februar 2012 sendte de den
tredje udsendelse, hvori de beskrev Sigtedes pengestrømme ud af landet til
konti i Lichtenstein og Sheyecellerne. Sagen har fortsat i høj grad offentlig-
hedens interesse. Der er tale om ganske almindelige lejere, og statslige mid-ler
er involveret.

Ved et tilfælde stødte de igen ved undersøgelsen af Projekt kon-ceptet på
Sigtedes navn. Problemet for DR viser sig ved, at idet de gerne vil fortælle,
hvad de ved om de sigtelser, der er på vej mod Sigtede. De ønsker at dele
denne viden med befolkningen. De ønsker at vise, at der kan være tale om et
særdeles risikabelt projekt, fordi Sigtede er involv-ret. Der var emner, de ikke
kunne drage ind i udsendelsen i sidste uge. Op-lysningerne viser, at Sigtede
stadig er aktiv forretningsmæssigt i Danmark. Det drejer sig om Område i
Hillerød. Det er tale om ejerboliger. Virksomhed, hvori Sigtede og hans
Advokat er deltagere, er invol-veret. De har fra en ung studerende fået oplyst,
som denne har købt en lejlig-hed i Område, men at han ikke kan deponere
beløbet, idet kreditfore-ningen og ejendomsmægleren advarer imod
fremgangsmåden, idet pengene går direkte til Advokat og ikke som normalt på
en lukket bank-konto. Hvis køberen indbetaler pengene vil Kammeradvokaten
inddrage til dækning af gæld. Fremgangsmåden ligger i tråd med de øvrige
sager om-kring Sigtede. Der er en væsentlig samfundsmæssig interesse i at
bringe en hi-storie om en mand, der fortsætter sin virksomhed år efter år, mens
han forts-at bor i udlandet, og som skylder mange penge væk. Det har været et
tema, at man har svært ved at forstå, at det skal tage så lang tid at få en person
dømt.

Tv program har været i kontakt med Sigtede, som i forbindelse med Projekt
ringede dem op og sagde, at han vidste, at de arbejdede med sagen. De havde i
den forbindelse et Skype interview med ham den 19. august 2013. Det er efter
aftale med Sigtede, at de foretog interviewet, og at det alene ved-rørte Projekt.
Aftalen var, at andet en Projekt ikke indgår i udsendelsen.

Interviewet blev afspillet for retten.

DR kan ikke dække Sigtedes samlede interesser som de ønsker, når der er
navneforbud. De sidder inde med oplysninger, som de ikke kan viderebrin-ge.
De kan ikke få at vide præcis, hvilke sigtelser navneforbuddet vedrører. De er
pålagt en meget vidtgående begrænsning af ytringsfriheden. De tør



side 3

dårligt citere fra deres tidligere udsendelser, som sandsynligvis vedrører sig-
telserne i straffesagen.

Rtten anmodede anklageren om at redegøre for sagens efterforskningsmæs-
sige status.

Ankalgeren anmodede om, at dørene lukkes under redegørelsen, idet døren har
været og fortsat er lukkede under hele efterforskningen af sagen. Ankla-geren
anmodede endvidere om, at også forsvareren forlader retslokalet under
redegørelsen, idet der er oplysninger, som pt. er fortrolige i forhold til for-
svareren.

Hverken advokat Trier eller forsvareren protesterede herimod.

Retten afsagde

Kendelse:

Da sagens behandling i et offentligt retsmøde må antages på afgørende måde
at hindre sagens oplysning henset til sagens karakter, tages anmodningen til
følge i medfør af retsplejelovens § 29, stk. 3, nr. 4, tages anklagerens an-
modning til følge.

Henset til det af anklageren oplyste om, at der endvidere er oplysninger, som
pt. er fortrolige i forhold til forsvareren, omfatter dørlukningen også rent
undtagelsesvist forsvaren.

Herefter

bestemmes:

Dette retsmøde holdes for lukkede døre.

Dørene blev lukket kl. 10.36

Anklageren redegjorde for sagen.

Dørene åbnet kl. 10.55.

Advokat Trier gjorde gældende, at navneforbuddet bør ophæves, idet DR har
væsentlig interesse i at kunne omtale de sigtelser, som navneforbuddet er
omfattet af. Navneforbuddet medfører konkrete og væsentlige vanskelighe-der
i forhold til efterforskningen af sager, som Sigtede er involveret i. Sigtel-serne
drejer sig om store beløb, herunder beløb til det offentlige, og vedrører blandt
andet unge boligsøgende. Forholdene i forhold til kendelsen af 21. maj 2012
har ændret sig, idet sagen i henhold til anklagemyndigheden er tæt på
tiltalerejsning, hvorfor sagen har ændret sig i forhold til maj 2012. Sigtede



side 4

kunne frivilligt være mødt til afhøring hos politiet. Der er et betydeligt ele-
ment af trænering af sagen blandt andet fra Sigtedes side. Dette må belaste
Sigtede i forhold til navneforbuddet. Sigtede har selv trådt frem og ladet sig
in-terviewe til Tv program vedørende Projekt. Sigtede omtaler i intervi-ewet
blandt andet selv den dækning, som Tv program har haft af hans sager. Sigtede
og hans familie opholder sig i udlandet, hvorfor hensynet til familien ikke
vejer tungt. Der er en væsentlig interesse i at omtale den verserende straffesag,
idet Sigtede her har anvendt samme forretningsmæssige metoder. Straffesagen
vedrører efter det oplyste store værdier. Navneforbuddet udgør en afgørende
begrænsning af DR´s journalistiske og oplysende arbejde. Et stort antal unge
boligsøgende er udsat for risiko ved, at straffesagen ikke kan omtales.

Forsvareren gjorde gældende, at navneforbuddet skal opretholdes. Navnefor-
buddet er fortsat aktuelt, idet efterforskningen fortsat er på et indledende sta-
tie. Sigtelserne er baseret på handlinger, som en anden person har foretaget,
mens personen var tæt på konkurs. Politiet oplyser over for forsvareren, at der
fortsat efterforskes i sagen. Blandt andet har forsvareren begæret afhø-ring af
en række personer, som pt. ikke er afhørt. Sigtede vil gerne deltage i
afhøringen, men under forudsætning af, at retningslinjerne er på plads. For-
svareren gjorde forud for udsendelsen Tv program opmærksom på, at der var
navneforbud i sagen. Forsvaret er i færd med at indhente syn og skøn til brug
for vurdering af ejendommene, som er omfattet af straffesagen. Projekt
konceptet har ikke relation til det, som Sigtede er sigtet for. Anklage-ren har
ikke oplyst, at tiltale skulle være nært forestående. Det bør afventes, om der
rejses en tiltale i sagen. Den udtalelse, som Sigtede kom med i intervi-ewet,
blev han tvunget til at komme med, idet Tv programs oplysninger ikke var
retvisende. Endvidere kan det ikke have afgørende betydning, om Sigtede har
udtalt sig overfor Tv program i forbindelse med Projekt. DR tilkende-gav, at
man ville skære i programmet af hensyn til navneforbuddet. Sigtede vil have
svært ved at føre sine forretninger og karriere videre, såfremt navnefor-buddet
ophæves.

Sigtede har et særligt navn, hvilket medfører en større risiko for uretmæssig
krænkelse. Hele hans familie er i Danmark, og han har generelt tæt tilknyt-
ning til Danmark. DR´s anmodning om at ophæve navneforbuddet har kun til
formål, at sværte hans navn til. Projekt kan sagtens omtales, uden at sagen, der
er omfattet af navneforbuddet, omtales.

Anklageren gjorde gældende, at navneforbuddet bør ophæves. Sagens efter-
forskning nærmer sig sin afslutning. Sagen vedrører mindst 50 mio. kr. Der
mangler en afhøring af Sigtede. Papirdokumentationen af sagen er klar. Sagen
forventes afsendt til retten med anklageskrift i løbet af november/december
2013. Alle bilag er sendt til forsvareren løbende. Der er en dialog mellem
forsvareren, Sigtede og anklagemyndigheden omkring afhøring, og Sigtede er
i den forbindelse efterlyst nationalt. Navneforbud ophæves normalt, når ho-
vedforhandlingen er nært forestående. Den manglende afhøring af Sigtede



side 5

trækker sagen ud. Hvis der er sammenkædning mellem de tidligere oplys-
ninger og de nye sager, som er omfattet af den nuværende udsendelsesrække
fra Tv program, bør navneforbuddet ophæves. Sigtede har selv valgt at udtale
sig til DR. Der er ikke hensyn til efterforskningen der tilsiger, at
navneforbuddet ikke bør ophæves.

Retten meddelte, at der vil blive afsagt kendelse d.d. kl. 14.00. Kendelsen vil
blive meddelt parterne telefonisk på afsigelsestidspunktet.

Retten blev midlertidigt hævet kl. 12.00.

...

Advokatfuldmægtig har telefonisk oplyst, at kendelsen kæres, såfremt
navneforbuddet ophæves, og at kæremålet i så fald begæres tillagt opsættende
virkning.

...

Retten sat på ny kl. 14.00.

Ingen var mødt.

Retten afsagde

Kendelse

Navneforbuddet er nedlagt i medfør af retsplejelovens § 31, stk. 1, nr. 2,
hvorefter der kan nedlægges forbud, når offentlig gengivelse vil udsætte no-
gen for unødvendig krænkelse. Afgørelsen af, hvorvidt forbuddet skal opret-
holdes, skal ske ved en afvejning af hensynet til personen over for hensynet til
lovovertrædelsens grovhed og sagens samfundsmæssige betydning, jf. § 31,
stk. 3.

Sigtede er i sagen, der er omfattet af navneforbuddet, mis-tænkt for
skyldnersvig og mandatsvig af særlig grov beskaffenhed

Efter oplysningerne fra anklageren er sagen stort set færdigefterforsket, idet
der i det væsentlige alene udestår afhøring af Sigtede, og der forventes
udarbejdet anklageskrift inden for de næste 3 måneder.

Det må antages, at en offentlig gengivelse af Sigtedes identi-tet under sagens
behandling vil kunne medføre en unødvendig krænkelse af ham og hans
familie.

Imidlertid må de forhold, som Sigtede er mistænkt for an-ses for at være af en
sådan karakter og grovhed, at forholdene sammenholdt



side 6

med sagens samfundsmæssige betydning taler imod opretholdelse af navne-
forbuddet henset til princippet om offentlighed i retsplejen. Hensynet til
mistænkte findes under de foreliggende omstændigheder at måtte vige til
fordel herfor.

Retten har derudover særligt lagt vægt på, at sagen er tæt på udarbejdelse af
anklageskrift og reelt alene afventer afhøring og formel sigtelse af Sigtede,
hvilket har været besværligt gjort af, at Sigtede har opholdt sig i udlandet.

bestemmes:

Rettens kendelse af 21. maj 2012 om navneforbud i sagen mod Sigtede
ophæves.

Sagen sluttet.

Retten hævet.

Dommer 1